
ROMÂNIA

JUDEŢUL TIMIŞ

MUNICIPIUL TIMIŞOARA

CONSILIUL LOCAL

CREȘA TIMIȘOARA
Nr.înregistrare/Data: 2732/19.07.2022 ____________________________________________________

RAPORT  DE  SPECIALITATE

LA  PROIECTUL  DE HOTĂRÂRE  A  CONSILIULUI  LOCAL

privind modificarea Anexei nr. 1 la H.C.L.M.T. nr. 291/21.06.2022 prin schimbarea

denumirilor unităților de învățământ antepreșcolar din cadrul Creșei Timișoara
         Având în vedere Referatul de aprobare a proiectului de hotărâre cu nr. SC 2022- ................................. privind modificarea Anexei nr. 1 la H.C.L.M.T. nr. 291/21.06.2022, prin schimbarea denumirilor unităților de învățământ antepreșcolar din cadrul Creșei Timișoara,
Ținând cont de HCL nr. 291/21.06.2022 privind aprobarea arondării unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;

Având în vedere adresa Inspectoratului Școlar Județean Timiș nr. 11027/19.07.2022;

Luând în considerare prevederile art.5, lit.b), art.6, pct.1 din Anexa la Ordinul MECTS nr. 6564/2011 privind aprobarea Procedurii de atribuire a denumirilor unităților de învățământ din sistemul național de învățământ preuniversitar, cu modificările și completările ulterioare;

Luând în considerare prevederile:

· Legii nr. 1/2011 a educației naționale, cu modificările și completările ulterioare;

· OUG nr. 100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legii nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· HG nr. 566/28.04.2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară;

· HCL nr. 108/05.04.2016 privind înființarea Serviciului Public Crese si aprobarea Regulamentului de Organizare si Functionare pentru Serviciului Public Crese Timisoara;
· HCL nr. 48/03.08.2016 privind reorganizarea Serviciului Public Creșe Timișoara;

· HCL nr. 254/22.05.2018 privind modificarea și aprobarea Organigramei, a Statului de Funcții și a Regulamentului de Organizare și Funcționare pentru Serviciul Public Creșe Timișoara;

· HCL nr. 104/06.04.2022 privind recunoașterea statutului de ”unitate de învățământ cu personalitate juridică”, dobândit prin efectul Legii nr.17/2022 și aprobarea schimbării denumirii serviciului public de interes local din ”Serviciul Public Creșe Timișoara” în ”Creșa Timișoara”;

· HCL nr. 291/21.06.2022 privind aprobarea arondării unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;
· OMECTS nr. 6564/2011  privind aprobarea Procedurii de atribuire a denumirilor unităților de învățământ din sistemul național de învățământ preuniversitar, cu modificările și completările ulterioare;
· OUG nr. 57/2019 privind Codul administrativ;

· Legii nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare;

Din perspectiva juridică sunt incidente și aplicabile următoarele prevederi legale:


· art. 5 lit. b), art. 6 pct. 1 din Anexa la Ordinul MECTS nr. 6564/2011 privind aprobarea Procedurii de atribuire a denumirilor unităților de învățământ din sistemul național de învățământ preuniversitar: 
Articolul 5 

”b) Procedura de atribuire a unui nume unităţii de învăţământ preuniversitar de stat şi particular se realizează după cum urmează: b) atribuirea de denumire pentru unităţile de învăţământ de stat şi particular se realizează de către consiliile locale, prin hotărâre, pentru unităţile de învăţământ din raza lor teritorială;”

Articolul 6 

”(1) Modificările denumirilor unităţilor de învăţământ de stat şi particular se realizează de către autorităţile administraţiei publice locale, de regulă, anterior solicitării avizului conform al inspectoratului şcolar privind organizarea reţelei şcolare.”
Având în vedere solicitarea Inspectoratului Școlar Județean Timiș nr. 11027/19.07.2022 prin care se comunică adresa Ministerului Educației nr. 3085/DGMRURS/18.07.2022 potrivit căreia avizul conform al Consiliului de Administrație al Inspectoratului Școlar Județean Timiș va fi condiționat de modificarea denumirilor creșelor care urmează să fie incluse în rețeaua școlară a Municipiului Timișoara, întrucât „în aceeași unitate administrativ teritorială nu pot funcționa unități de învățământ, cu personalitate juridică sau structuri arondate, cu aceeași denumire”.

Ținând cont de solicitarea ISJ Timiș de a emite ”în regim de urgență (până cel târziu la 26 iulie 2022), a unei noi hotărâri a Consiliului Local Timișoara, în care cele 12 unități de învățământ antepreșcolar din cadrul Creșei Timișoara să figureze cu denumiri diferite”;

În vederea finalizării procedurii de arondare a unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara, aprobată prin HCL nr. 291/2022;

Ținând cont de necesitatea de a pune în aplicare demersurile generate de HCL nr. 291/21.06.2022, se consideră oportună aprobarea unei hotărâri privind modificarea Anexei nr. 1 la H.C.L.M.T. nr. 291/21.06.2022, prin schimbarea denumirilor unităților de învățământ antepreșcolar din cadrul Creșei Timișoara;
Prin urmare, supunem spre analiză și aprobare Consiliului Local al Municipiului Timișoara Proiectul de Hotărâre privind modificarea Anexei nr. 1 la H.C.L.M.T. nr. 291/21.06.2022 prin schimbarea denumirilor unităților de învățământ antepreșcolar din cadrul Creșei Timișoara.
DIRECTOR, 

